ang abogado, sino mang taong di masalita, tangi na lang ang mga mangmang, ay may panahon upang pagaralan at lubahing mabuti sa kanyang ulo, ang isang pagkukuro, bago ihayag; nakapipili siya ng mga salitang angkop at matitibay; napipili niya ang lalong matibay na paglalahad sa ibig sabihin. ano ang ibinubunga? kaliwanagan! ang kaliwanagan ng pangungusap ay kapangyarihan sa isang pagtatalo! samantalang sa kabilang dako, ang isang walang pahinga ng daldal, tangi pa sa nakayayamot at nakaaaksaya ng panahon (hindi lang ng kanyang panahon kundi pati ng panahon ng kausap) ay di nagagawing timbangin at kuruing mabuti ang isang bagay bago ihayag; di napipili ang mga salitang dapat gamitin; walang mahusay at makatwirang pagkakasunodsunod ang kanyang isinasalaysay; nalalahok ang mga bagay na walang kabuluhan at di kailangan, at kun minsan pa'sa kadalasan ng salita ay di naiisip ni naaalaman ang mga pinagsasabi! ano ang napapala?